title: 2009/59/EB: 2008 m. gruodžio 31 d. Europos centrinio banko sprendimas dėl Národná banka Slovenska atliekamų kapitalo apmokėjimų, užsienio atsargų pervedimų ir įnašų į Europos centrinio banko atsargas ir atidėjinius (ECB/2008/33)

text:
24.1.2009

               LT

               Europos Sąjungos oficialusis leidinys

               L 21/83

      EUROPOS CENTRINIO BANKO SPRENDIMAS

   2008 m. gruodžio 31 d.
   dėl Národná banka Slovenska atliekamų kapitalo apmokėjimų, užsienio atsargų pervedimų ir įnašų į Europos centrinio banko atsargas ir atidėjinius
   (ECB/2008/33)
   (2009/59/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 30 straipsnio 1 dalį, 30 straipsnio 3 dalį, 49 straipsnio 1 dalį ir 49 straipsnio 2 dalį,
   kadangi:

               (1)

               Vadovaujantis 2008 m. liepos 8 d. Tarybos sprendimo 2008/608/EB pagal Sutarties 122 straipsnio 2 dalį dėl bendros valiutos įvedimo Slovakijoje 2009 m. sausio 1 d. (1) 1 straipsniu, Slovakija atitinka būtinas sąlygas eurui įvesti, ir pagal 2003 m. Stojimo akto (2) 4 straipsnį jai taikytos leidžiančios nukrypti nuostatos nuo 2009 m. sausio 1 d. bus panaikintos.

               (2)

               ECBS statuto 49 straipsnio 1 dalis numato, kad valstybės narės, kuriai leidžianti nukrypti nuostata panaikinama, nacionalinis centrinis bankas (NCB) privalo apmokėti savo pasirašytą Europos centrinio banko (ECB) kapitalo dalį taip pat, kaip ir kitų dalyvaujančių valstybių narių NCB. Esamų dalyvaujančių valstybių narių NCB visiškai apmokėjo savo pasirašyto ECB kapitalo dalis (3). Pagal 2008 m. gruodžio 12 d. Sprendimo ECB/2008/23 dėl nacionalinių centrinių bankų procentinių dalių Europos centrinio banko kapitalo pasirašymo rakte (4) 2 straipsnį, Národná banka Slovenska indeksas ECB kapitalo rakte yra 0,6934 %. Národná banka Slovenska jau apmokėjo savo pasirašyto ECB kapitalo dalį, vadovaudamasis 2006 m. gruodžio 18 d. Sprendimo ECB/2006/26, nustatančio nedalyvaujantiems nacionaliniams centriniams bankams Europos centrinio banko kapitalui apmokėti būtinas priemones (5), 1 straipsniu. Todėl likusi suma yra 37 216 406,81 EUR, kuri gaunama pasirašytą ECB kapitalą (5 760 652 402,58 EUR) padauginus iš Národná banka Slovenska kapitalo rakto indekso (0,6934 %), atėmus jo pasirašyto ECB kapitalo dalies jau apmokėtą dalį.

               (3)

               ECBS statuto 49 straipsnio 1 dalis kartu su 30 straipsnio 1 dalimi numato, kad valstybės narės, kuriai leidžianti nukrypti nuostata panaikinama, NCB taip pat privalo pervesti užsienio atsargas ECB. Remiantis ECBS statuto 49 straipsnio 1 dalimi, pervedama suma nustatoma padauginus pagal dabartinį valiutos kursą euru išreikštas užsienio atsargas, kurios jau buvo pervestos į ECB pagal ECBS statuto 30 straipsnio 1 dalį, iš atitinkamo NCB pasirašytos dalies ir dalių, kurias jau apmokėjo kitų dalyvaujančių valstybių narių NCB, santykio. Nustatant „užsienio atsargas, kurios jau buvo pervestos į ECB pagal 30 straipsnio 1 dalį“, reikėtų tinkamai atsižvelgti į ankstesnius ECB kapitalo rakto koregavimus (6) pagal ECBS statuto 29 straipsnio 3 dalį ir ECB kapitalo rakto išplėtimus pagal ECBS statuto 49 straipsnio 3 dalį (7). Todėl, remiantis 2008 m. gruodžio 12 d. Sprendimu ECB/2008/27, nustatančiu įnašui į Europos centrinio banko sukauptą nuosavo turto vertę ir nacionalinių centrinių bankų reikalavimų, lygių pervestoms užsienio atsargoms, pakoregavimui reikalingas priemones (8), užsienio atsargų, kurios jau buvo pervestos į ECB pagal ECBS statuto 30 straipsnio 1 dalį, atitikmuo eurais yra 44 154 040 257,26 EUR.

               (4)

               Užsienio atsargos, kurias turi pervesti Národná banka Slovenska, turėtų būti išreikštos JAV doleriais ir auksu.

               (5)

               ECBS statuto 30 straipsnio 3 dalis numato, kad ECB privalo kiekvieną dalyvaujančios valstybės narės NCB kredituoti reikalavimu, lygiu užsienio atsargoms, kurias jis pervedė ECB. Nuostatos dėl esamų dalyvaujančių valstybių narių NCB jau kredituotų reikalavimų nominaliosios išraiškos ir atlyginimo už juos (9) taip pat turėtų būti taikomos Národná banka Slovenska reikalavimų nominaliajai išraiškai ir atlyginimui už juos.

               (6)

               ECBS statuto 49 straipsnio 2 dalis numato, kad valstybės narės, kuriai leidžianti nukrypti nuostata panaikinama, NCB privalo įnešti savo dalį į ECB atsargas, taip pat į tuos atidėjinius, kurie prilyginami atsargoms, bei į sumą, kurią dar reikės priskirti atsargoms ir atidėjiniams, atitinkančią pelno ir nuostolio ataskaitos likutį, buvusį metų, po kurių panaikinta leidžianti nukrypti nuostata, gruodžio 31 dieną. Šio įnašo suma nustatoma vadovaujantis ECBS statuto 49 straipsnio 2 dalimi.

               (7)

               Analogiškai Europos centrinio banko darbo reglamento (10) 3 straipsnio 5 daliai, Národná banka Slovenska valdytojas turėjo galimybę pateikti pastabas dėl šio sprendimo iki jo priėmimo,

         NUSPRENDĖ:
   1 straipsnis
   Apibrėžtys
   Šiame sprendime:

               —

               dalyvaujanti valstybė narė – eurą įsivedusi valstybė narė;

               —

               užsienio atsargos – vertybiniai popieriai, auksas arba grynieji pinigai;

               —

               auksas – Londono aukso prekybos rinkos asociacijos nustatyta gryna trojos aukso uncija pagal Londono luito, kuriuo prekiaujama, kokybės standartą;

               —

               Eurosistema – ECB ir dalyvaujančių valstybių narių NCB;

               —

               vertybiniai popieriai – ECB nurodyti vertybiniai popieriai arba finansinės priemonės;

               —

               grynieji pinigai – Jungtinių Valstijų teisėta valiuta (JAV doleris).

         2 straipsnis
   Kapitalo apmokėjimas
   1.   Nuo 2009 m. sausio 1 d.Národná banka Slovenska sumoka likusią savo pasirašyto ECB kapitalo dalį, kuri yra 37 216 406,81 EUR.
   2.   Národná banka Slovenska 1 dalyje nurodytą sumą sumoka ECB 2009 m. sausio 2 d., atskiru pervedimu per Transeuropinę automatizuotą realaus laiko atskirųjų atsiskaitymų skubių pervedimų sistemą (TARGET2).
   3.   Národná banka Slovenska atskiru TARGET2 pervedimu ECB 2009 m. sausio 2 d. sumoka palūkanas, sukauptas 2009 m. sausio 1 d. už pagal 2 dalį ECB mokėtiną sumą.
   4.   Bet kokios palūkanos, sukauptos pagal 3 dalį, yra skaičiuojamos kasdien, naudojant faktinį virš 360 dienų apskaičiavimo metodą, taikant normą, lygią Eurosistemos naujausioje pagrindinėje refinansavimo operacijoje taikomai ribinei palūkanų normai.
   3 straipsnis
   Užsienio atsargų pervedimas
   1.   Nuo 2009 m. sausio 1 d., vadovaudamasis šiuo straipsniu ir juo remiantis nustatyta tvarka, Národná banka Slovenska perveda į ECB JAV doleriais ir auksu išreikštą užsienio atsargų sumą, kuri yra lygi 443 086 155,98 EUR, kaip nurodyta toliau:

               JAV dolerių vertybinių popierių ir grynųjų pinigų sumos atitikmuo eurais

               Aukso kiekio atitikmuo eurais

               Bendros sumos atitikmuo eurais

               376 623 232,58

               66 462 923,40

               443 086 155,98

         2.   Užsienio atsargų, kurias Národná banka Slovenska turi pervesti pagal 1 dalį, sumos atitikmuo eurais apskaičiuojamas pagal 2008 m. gruodžio 31 d. 24 valandų trukmės rašytinės konsultavimosi procedūros tarp Eurosistemos ir Národná banka Slovenska metu nustatytą valiutos keitimo kursą tarp euro ir JAV dolerio, o aukso atveju – pagal JAV dolerio kainą už gryną trojos aukso unciją, kurią 2008 m. gruodžio 31 d. 10 val. 30 min. ryto Londono laiku nustato Londono aukso nustatymo centras.
   3.   Pagal 2 dalį apskaičiuotą sumą ECB kaip galima anksčiau patvirtina Národná banka Slovenska.
   4.   Národná banka Slovenska perveda ECB JAV doleriais išreikštų vertybinių popierių portfelį ir grynuosius pinigus, kurių santykinė vertės pokyčio rizika ECB taktinių gairių atžvilgiu pervedimo metu neviršija prekybiniams portfeliams taikomos ribos ECB nustatytų taktinių gairių atžvilgiu. JAV doleriais išreikštų vertybinių popierių portfelis ir grynieji pinigai taip pat turėtų atitikti ECB nurodytas kredito ribas.
   5.   Grynieji pinigai pervedami į ECB nurodytas sąskaitas. Atsiskaitymo data grynųjų pinigų pervedimui į ECB yra 2009 m. sausio 2 d.Národná banka Slovenska pateikia nurodymus dėl tokio pervedimo į ECB įvykdymo.
   6.   Aukso, kurį Národná banka Slovenska perveda į ECB pagal 1 dalį, vertė yra kuo artimesnė, bet ne didesnė kaip 66 462 923,40 EUR.
   7.   Národná banka Slovenska perveda 1 dalyje numatytą neinvestuotą auksą į tokias sąskaitas ir ten, kur nurodo ECB. Atsiskaitymo data aukso pervedimui į ECB yra 2009 m. sausio 5 d.Národná banka Slovenska pateikia nurodymus dėl tokio pervedimo į ECB įvykdymo.
   8.   Jei Národná banka Slovenska perveda į ECB auksą mažesnės vertės negu 1 dalyje nurodyta suma, tai 2009 m. sausio 5 d. jis perveda sumą JAV doleriais grynaisiais pinigais, lygią trūkumui ECB nurodytoje sąskaitoje. Jokie tokie grynieji pinigai JAV doleriais nesudaro JAV doleriais išreikštos užsienio atsargų dalies, kurią Národná banka Slovenska perveda į ECB pagal 1 dalį.
   9.   Národná banka Slovenska perveda vertybinius popierius į ECB nurodytas sąskaitas. Atsiskaitymo data vertybinių popierių pervedimui į ECB yra 2009 m. sausio 2 d.Národná banka Slovenska pateikia nurodymus dėl vertybinių popierių nuosavybės perleidimo ECB atsiskaitymo dieną. Visų tokių vertybinių popierių vertė apskaičiuojama ECB nustatytų kainų pagrindu.
   10.   Visų į ECB pervestų vertybinių popierių vertės sumos ir grynųjų pinigų atitikmuo eurais yra lygus 1 dalyje numatytai sumai.
   11.   Skirtumas tarp 1 dalyje minėtų bendrų sumų atitikmenų eurais ir 4 straipsnio 1 dalyje minėtos sumos, jei jis yra, sureguliuojamas pagal 2008 m. gruodžio 31 d. Europos centrinio banko ir Národná banka Slovenska susitarimą dėl Europos centrinio banko kredituojamo Národná banka Slovenska reikalavimo pagal Europos centrinių bankų sistemos ir Europos centrinio banko statuto 30 straipsnio 3 dalį (11).
   4 straipsnis
   Reikalavimų, lygių įnašams, nominalioji išraiška, atlyginimas už juos ir terminas
   1.   Nuo 2009 m. sausio 1 d. ir atsižvelgdamas į 3 straipsnio sąlygas dėl užsienio atsargų pervedimo atsiskaitymo datų, ECB kredituoja Národná banka Slovenska eurais išreikštu reikalavimu, lygiu bendrai jo įnašo į užsienio atsargas sumai eurais. Šis reikalavimas yra 399 443 637,59 EUR.
   2.   Už ECB kredituojamą Národná banka Slovenska reikalavimą yra atlyginama nuo atsiskaitymo datos. Sukauptos palūkanos yra skaičiuojamos kasdien, naudojant faktinį virš 360 dienų skaičiavimo metodą, taikant normą, lygią Eurosistemos naujausioje pagrindinėje refinansavimo operacijoje taikomos ribinės palūkanos normos 85 %.
   3.   Už reikalavimą atlyginama kiekvienų finansinių metų pabaigoje. Kiekvieną ketvirtį ECB informuoja Národná banka Slovenska apie sukauptą sumą.
   4.   Reikalavimas yra negrąžinamas.
   5 straipsnis
   Įnašai į ECB atsargas ir atidėjinius
   1.   Nuo 2009 m. sausio 1 d. ir vadovaudamasis 3 straipsnio 5 ir 6 dalimis, Národná banka Slovenska įneša savo dalį į ECB atsargas, į tuos atidėjinius, kurie prilyginami atsargoms, bei į sumą, kurią dar reikės priskirti atsargoms ir atidėjiniams, atitinkančią pelno ir nuostolio ataskaitos likutį, buvusį 2008 m. gruodžio 31 dieną.
   2.   Sumos, kurias turi įnešti Národná banka Slovenska, nustatomos vadovaujantis ECBS statuto 49 straipsnio 2 dalimi. 49 straipsnio 2 dalies nuorodos į „atitinkamo centrinio banko pasirašytą dalį“ ir „dalis, kurias jau apmokėjo kiti nacionaliniai centriniai bankai“ nurodo Národná banka Slovenska ir esamų dalyvaujančių valstybių narių NCB indeksus ECB kapitalo rakte pagal Sprendimą ECB/2008/23.
   3.   1 dalyje „ECB atsargos“ ir „atidėjiniai, kurie prilyginami atsargoms“ apima ECB bendrąjį atsargų fondą, perkainojimo sąskaitų likučius ir užsienio valiutos kursų, palūkanų normų ir aukso kainos rizikos atidėjinius.
   4.   Vėliausiai pirmą darbo dieną po to, kai Valdančioji taryba patvirtina 2008 m. ECB metines finansines ataskaitas, ECB apskaičiuoja ir patvirtina Národná banka Slovenska sumą, kurią Národná banka Slovenska turi įnešti pagal 1 dalį.
   5.   Antrą darbo dieną po to, kai Valdančioji taryba patvirtina 2008 m. ECB metines finansines ataskaitas, Národná banka Slovenska per TARGET2 sumoka ECB:

               a)

               pagal 4 dalį ECB mokėtiną sumą; ir

               b)

               nuo 2009 m. sausio 1 d. iki mokėjimo datos sukauptas palūkanas už pagal 4 dalį ECB mokėtinas sumas.

         6.   Bet kokios palūkanos, sukauptos pagal 5 dalies b punktą, yra skaičiuojamos kasdien, naudojant faktinį virš 360 dienų apskaičiavimo metodą, taikant normą, lygią Eurosistemos naujausioje pagrindinėje refinansavimo operacijoje taikomai ribinei palūkanų normai.
   6 straipsnis
   Kompetencija
   1.   Tiek, kiek tai būtina, ECB vykdomoji valdyba pateikia nurodymus Národná banka Slovenska dėl bet kokios šio sprendimo nuostatos tolesnio patikslinimo ir įgyvendinimo bei dėl atitinkamų priemonių, kurių reikėtų imtis bet kokioms iškilusioms problemoms spręsti, pateikimo.
   2.   Valdančiajai tarybai nedelsiant pranešama apie visus Vykdomosios valdybos pagal 1 dalį pateiktus nurodymus, ir Vykdomoji valdyba laikosi visų po to priimtų Valdančiosios tarybos sprendimų.
   7 straipsnis
   Baigiamoji nuostata
   Šis sprendimas įsigalioja 2009 m. sausio 1 d.

      Priimta Frankfurte prie Maino, 2008 m. gruodžio 31 d.

            ECB pirmininkas

         Jean-Claude TRICHET

      (1)  OL L 195, 2008 7 24, p. 24.

      (2)  Aktas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų (OL L 236, 2003 9 23, p. 33).

      (3)  2006 m. gruodžio 15 d. Sprendimas ECB/2006/22, nustatantis dalyvaujantiems nacionaliniams centriniams bankams Europos centrinio banko kapitalui apmokėti būtinas priemones (OL L 24, 2007 1 31, p. 3).

      (4)  Žr. šio Oficialiojo leidinio p. 66.

      (5)  OL L 24, 2007 1 31, p. 15.

      (6)  2003 m. gruodžio 18 d. Sprendimas ECB/2003/17 dėl nacionalinių centrinių bankų procentinių dalių Europos centrinio banko kapitalo pasirašymo rakte (OL L 9, 2004 1 15, p. 27) ir 2008 m. gruodžio 12 d. Sprendimas ECB/2008/23.

      (7)  2004 m. balandžio 22 d. Sprendimas ECB/2004/5 dėl nacionalinių centrinių bankų procentinių dalių Europos centrinio banko kapitalo pasirašymo rakte (OL L 205, 2004 6 9, p. 5) ir 2006 m. gruodžio 15 d. Sprendimas ECB/2006/21 dėl nacionalinių centrinių bankų procentinių dalių Europos centrinio banko kapitalo pasirašymo rakte (OL L 24, 2007 1 31, p. 1).

      (8)  Žr. šio Oficialiojo leidinio p. 77.

      (9)  Atsižvelgiant į 1998 m. lapkričio 3 d. Gaires ECB/2000/15 dėl pradinio oficialių užsienio atsargų pervedimo sudėties, vertinimo ir formų, ir dėl atitinkamų reikalavimų nominalios išraiškos ir atlyginimo už juos, su pakeitimais, padarytais 2000 m. lapkričio 16 d. gairėmis (OL L 336, 2000 12 30, p. 114).

      (10)  Priimtas 2004 m. vasario 19 d. Sprendimu ECB/2004/2 dėl Europos centrinio banko darbo reglamento patvirtinimo (OL L 80, 2004 3 18, p. 33).

      (11)  OL C 18, 2009 1 24, p. 3.


title: 2011 m. sausio 10 d. Europos Komisijos Pirmininko sprendimas dėl Europos mokslo etikos ir naujų technologijų grupės narių paskyrimo ketvirtam įgaliojimų laikotarpiui

text:
15.1.2011

               LT

               Europos Sąjungos oficialusis leidinys

               C 12/9

         EUROPOS KOMISIJOS PIRMININKO SPRENDIMAS
   2011 m. sausio 10 d.
   dėl Europos mokslo etikos ir naujų technologijų grupės narių paskyrimo ketvirtam įgaliojimų laikotarpiui
   2011/C 12/04
   EUROPOS KOMISIJOS PIRMININKAS,
   atsižvelgdamas į 1997 m. gruodžio 16 d. Komisijos sprendimą (SEC(97) 2404), kuriuo įsteigiama Europos mokslo etikos ir naujų technologijų grupė ir Europos Komisijos pirmininkas įgaliojamas paskirti jos narius,
   atsižvelgdamas į 2001 m. kovo 26 d. Komisijos sprendimą (C(2001) 691) dėl Europos mokslo etikos ir naujų technologijų grupės įgaliojimų pakeitimo,
   atsižvelgdamas į 2005 m. gegužės 11 d. Komisijos sprendimą (2005/383/EB) dėl Europos mokslo etikos ir naujų technologijų grupės įgaliojimų pratęsimo, kurie dar pratęsti Komisijos sprendimu 2009/757/EB (1),
   atsižvelgdamas į 2009 m. gruodžio 23 d. Komisijos sprendimą 2010/1/ES (2) dėl Europos mokslo etikos ir naujų technologijų grupės įgaliojimų pratęsimo,
   kadangi:

               (1)

               Europos mokslo etikos ir naujų technologijų grupė yra Europos Komisijos nepriklausomas daugiašakis patariamasis subjektas, kurį sudaro iki 15 narių.

               (2)

               Paskelbus kvietimą pareikšti susidomėjimą buvo gautos 152 paraiškos (3). Keturiolika buvusių Europos mokslo etikos ir naujų technologijų grupės narių gali būti perrinkti (4) ir dvylika iš jų nori, kad jų kandidatūra būtų persvarstyta.

               (3)

               Būtina užtikrinti atitinkamą Europos mokslo etikos ir naujų technologijų grupės narių profesinių įgūdžių ir patirties įvairovę.

               (4)

               Nariai skiriami ad personam, atsižvelgiant į jų asmeninius gebėjimus ir savybes,

         NUSPRENDĖ:
   1 straipsnis
   Šių kadenciją baigiančių Europos mokslo etikos ir naujų technologijų grupės narių įgaliojimai pratęsiami penkerių metų laikotarpiui:

               1.

               Emmanuel Agius

               2.

               Inez de Beaufort

               3.

               Hille Haker

               4.

               Julian Kinderlerer

               5.

               Linda Nielsen

               6.

               Paula Martinho da Silva

               7.

               Pere Puigdoménech Rosell

               8.

               Günter Virt

         2 straipsnis
   Europos mokslo etikos ir naujų technologijų grupės nariais penkeriems metams skiriami šie asmenys:

               1.

               Peter Dabrock

               2.

               Andrzej Górski

               3.

               Ritva Tuulikki Halila

               4.

               Herman Nys

               5.

               Siobhán Marie O'Sullivan

               6.

               Laura Palazzani

               7.

               Marie-Jo Thiel

         3 straipsnis
   Šis sprendimas bus paskelbtas Europos Sąjungos oficialiajame leidinyje.

      Priimta Briuselyje 2011 m. sausio 10 d.

            Komisijos vardu

            Pirmininkas

         José Manuel BARROSO

      (1)  OL L 270, 2009 10 15, p. 18.

      (2)  OL L 1, 2010 1 5, p. 8.

      (3)  Žr. Sprendimo 2010/1/ES 3 straipsnio 2 dalies ketvirtą įtrauką – „Europos mokslo etikos ir naujų technologijų grupės narių kandidatūros yra iškeliamos ir atrenkamos remiantis atviru kvietimu pareikšti susidomėjimą.“.

      (4)  Žr. Sprendimo 2010/1/ES 3 straipsnio 2 dalies trečią įtrauką – „Kiekvienas grupės narys skiriamas penkerių metų kadencijai. Kadencija gali būti pratęsta ne daugiau kaip du kartus.“.


27.7.2016

               LT

               Europos Sąjungos oficialusis leidinys

               C 274/47

         P8_TA(2014)0034
   Komisijos rinkimai
   2014 m. spalio 22 d. Europos Parlamento sprendimas dėl Komisijos rinkimų (2014/2164(INS))
   (2016/C 274/10)

      Europos Parlamentas,

               —

               atsižvelgdamas į Europos Sąjungos sutarties 17 straipsnio 7 dalies 2 ir 3 pastraipas,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2014 m. birželio 27 d. Europos vadovų tarybos sprendimą 2014/414/ES (1), kuriuo kandidatu į Europos Komisijos pirmininkus siūlomas Jean-Claude Juncker,

               —

               atsižvelgdamas į Jean-Claude'o Juncker'io 2014 m. liepos 15 d. plenarinėje sesijoje padarytą pareiškimą ir pristatytas politines gaires,

               —

               atsižvelgdamas į savo 2014 m. liepos 15 d. sprendimą (2), kuriuo Jean-Claude Juncker išrenkamas Komisijos pirmininku;

               —

               atsižvelgdamas į Europos Vadovų Tarybos sprendimą 2014/639/ES (3), priimtą gavus išrinkto Komisijos pirmininko sutikimą, kuriuo 2014 m. rugpjūčio 30 d. skiriamas Sąjungos vyriausiasis įgaliotinis užsienio reikalams ir saugumo politikai;

               —

               atsižvelgdamas į 2014 m. spalio 15 d. Tarybos sprendimą 2014/716/ES, Euratomas, priimtą bendru sutarimu su išrinktu Komisijos pirmininku, kuriuo priimamas kitų asmenų, kuriuos Taryba siūlo skirti Komisijos nariais, sąrašas ir kuriuo panaikinamas bei pakeičiamas Sprendimas 2014/648/ES, Euratomas (4),

               —

               atsižvelgdamas į paskirtųjų Komisijos narių klausymus atsakinguose Parlamento komitetuose, surengtus 2014 m. rugsėjo 29 d. — spalio 20 d., bei Pirmininkų sueigos posėdyje, kuriame galėjo dalyvauti visi nariai, taip pat į kandidatų vertinimus, kuriuos šie komitetai pateikė pasibaigus klausymams,

               —

               atsižvelgdamas į įvertinimus, atliktus 2014 m. spalio 21 d. Komitetų pirmininkų sueigos posėdyje ir 2014 m. spalio 21 d. Pirmininkų sueigos posėdyje,

               —

               atsižvelgdamas į 2014 m. spalio 22 d. išrinkto Komisijos pirmininko pareiškimą plenariniame posėdyje,

               —

               atsižvelgdamas į Darbo tvarkos taisyklių 118 straipsnį ir XVI priedą,

               1.

               pritaria, kad būtų paskirti Komisijos pirmininkas, pirmininko pavaduotojas išorės santykiams (Sąjungos vyriausiasis įgaliotinis užsienio reikalams ir saugumo politikai) ir kiti Komisijos nariai kolektyviai, kurių kadencijos pabaiga 2019 m. spalio 31 d.;

               2.

               paveda Pirmininkui perduoti šį sprendimą Europos Vadovų Tarybai, Ministrų tarybai ir išrinktam Komisijos pirmininkui.

      (1)  OL L 192, 2014 7 1, p. 52.

      (2)  Priimti tekstai, P8_TA(2014)0002.

      (3)  OL L 262, 2014 9 2, p. 6.

      (4)  OL L 299, 2014 10 17, p. 29.


title: 2015 m. spalio 1 d. Tarybos sprendimas (ES) 2015/1773 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo XXI priedo (Statistika) dalinio pakeitimo (Energetikos statistika)

text:
3.10.2015

               LT

               Europos Sąjungos oficialusis leidinys

               L 258/7

         TARYBOS SPRENDIMAS (ES) 2015/1773
   2015 m. spalio 1 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo XXI priedo (Statistika) dalinio pakeitimo (Energetikos statistika)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 338 straipsnio 1 dalį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XXI priedą;

               (3)

               į EEE susitarimą turi būti įtrauktas Komisijos reglamentas (ES) Nr. 431/2014 (3);

               (4)

               todėl EEE susitarimo XXI priedas turėtų būti atitinkamai iš dalies pakeistas;

               (5)

               todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo XXI priedo (Statistika) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 1 d.

            Tarybos vardu

            Pirmininkas

         E. SCHNEIDER

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2014 m. balandžio 24 d. Komisijos reglamentas (ES) Nr. 431/2014, kuriuo dėl namų ūkių suvartojamos energijos metinės statistikos rengimo iš dalies keičiamas Europos Parlamento ir Tarybos reglamentas (EB) Nr. 1099/2008 dėl energetikos statistikos (OL L 131, 2014 5 1, p. 1).

      PROJEKTAS
      EEE JUNGTINIO KOMITETO SPRENDIMAS Nr. …/2015
      … m. … … d.
      kuriuo iš dalies keičiamas EEE susitarimo XXI priedas (Statistika)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:

                  (1)

                  į EEE susitarimą turi būti įtrauktas 2014 m. balandžio 24 d. Komisijos reglamentas (ES) Nr. 431/2014, kuriuo dėl namų ūkių suvartojamos energijos metinės statistikos rengimo iš dalies keičiamas Europos Parlamento ir Tarybos reglamentas (EB) Nr. 1099/2008 dėl energetikos statistikos (1);

                  (2)

                  todėl EEE susitarimo XXI priedas turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      XXI priedo 26a punkto (Europos Parlamento ir Tarybos reglamentas (EB) Nr. 1099/2008) tekstas pakeičiamas taip:
      „32008 R 1099: 2008 m. spalio 22 d. Europos Parlamento ir Tarybos reglamentas (EB) Nr. 1099/2008 dėl energetikos statistikos (OL L 304, 2008 11 14, p. 1) su pakeitimais, padarytais:

                  —

                     32013 R 0147: 2013 m. vasario 13 d. Komisijos reglamentu (ES) Nr. 147/2013 (OL L 50, 2013 2 22, p. 1).

                  —

                     32014 R 0431: 2014 m. balandžio 24 d. Komisijos reglamentu (ES) Nr. 431/2014 (OL L 131, 2014 5 1, p. 1).

            Reglamento nuostatos šio Susitarimo tikslais adaptuojamos taip:

                  a)

                  Reikalavimas rinkti šiame reglamente nurodytus duomenis Lichtenšteinui netaikomas, išskyrus duomenis, susijusius su įvairių energetikos produktų importu ir eksportu bei elektros gamyba metinei energetikos statistikai (B priedas).

                  b)

                  Islandija atleidžiama nuo pareigos teikti B priede nurodytus suvestinius rodiklius, susijusius su gyvenamųjų būstų sektoriaus, apibūdinto A priedo 2.3 skirsnyje, energijos suvartojimo išsamiu suskirstymu pagal galutinio naudojimo rūšį (patalpų šildymas, patalpų vėsinimas, vandens šildymas, maisto gaminimas, apšvietimo ir elektros prietaisai ir kitos reikmės).“

            2 straipsnis

         Europos Sąjungos oficialiojo leidinio EEE priede skelbtini Reglamento (ES) Nr. 431/2014 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja …, jei pateikti visi pranešimai pagal EEE susitarimo 103 straipsnio 1 dalį (2).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               Sekretoriai

         (1)  OL L 131, 2014 5 1, p. 1.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2017 m. vasario 17 d. Tarybos sprendimas (ES) 2017/312, kuriuo skiriami Regionų komiteto du Slovakijos Respublikos pasiūlyti nariai ir du Slovakijos Respublikos pasiūlyti pakaitiniai nariai

text:
23.2.2017

               LT

               Europos Sąjungos oficialusis leidinys

               L 45/12

         TARYBOS SPRENDIMAS (ES) 2017/312
   2017 m. vasario 17 d.
   kuriuo skiriami Regionų komiteto du Slovakijos Respublikos pasiūlyti nariai ir du Slovakijos Respublikos pasiūlyti pakaitiniai nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Slovakijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Vladimír BAJAN ir Peter CHUDÍK kadencijai tapo laisvos dvi Regionų komiteto narių vietos;

               (3)

               pasibaigus Radoslav ČUHA kadencijai tapo laisva Regionų komiteto pakaitinio nario vieta;

               (4)

               Ján FERENČÁK paskyrus Regionų komiteto nariu tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nariais:

                           —

                           Ján FERENČÁK, Mayor of Kežmarok,

                           —

                           Miloslav REPASKÝ, Member of the regional parliament of the Prešov Self-Governing Region;

               b)

               pakaitiniais nariais:

                           —

                           Ľuboš TOMKO, Mayor of Stará Ľubovňa,

                           —

                           Miroslav BENKO, Member of the regional parliament of the Prešov Self-Governing Region.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. vasario 17 d.

            Tarybos vardu

            Pirmininkas

         E. BARTOLO

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2010 m. kovo 22 d. Tarybos sprendimas dėl Darbuotojų saugos ir sveikatos patariamojo komiteto Lenkijai atstovaujančių narių ir pakaitinių narių skyrimo

text:
1.4.2010

               LT

               Europos Sąjungos oficialusis leidinys

               C 87/11

         TARYBOS SPRENDIMAS
   2010 m. kovo 22 d.
   dėl Darbuotojų saugos ir sveikatos patariamojo komiteto Lenkijai atstovaujančių narių ir pakaitinių narių skyrimo
   2010/C 87/04
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 22 d. Tarybos sprendimą 2003/C 218/01, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių vyriausybių Tarybai pateiktą kandidatų sąrašą,
   kadangi:

               (1)

               2010 m. vasario 16 d. sprendimu (2) laikotarpiui nuo 2010 m. kovo 1 d. iki 2013 m. vasario 28 d. Taryba paskyrė Darbuotojų saugos ir sveikatos patariamojo komiteto narius ir pakaitinius narius, išskyrus tam tikrus narius ir pakaitinius narius, įskaitant Lenkijai atstovaujančius profesinių sąjungų ir darbdavių organizacijų kategorijų narius ir pakaitinius narius.

               (2)

               Lenkijos Vyriausybė pateikė kandidatūras šioms vietoms užimti,

         NUSPRENDĖ:
   Vienintelis straipsnis
   Darbuotojų saugos ir sveikatos patariamojo komiteto nariais ir pakaitiniais nariais laikotarpiui iki 2013 m. vasario 28 d. skiriami:

               I.

                  Profesinių sąjungų atstovai

                           Narė

                           Pakaitiniai nariai

                           Iwona PAWLACZYK

                           Mariusz ŁUSZCZYK
                           Andrzej SZCZEPANIAK

               II.

                  Darbdavių organizacijų atstovai

                           Narys

                           Pakaitiniai nariai

                           Zbigniew ŻUREK

                           Jacek MĘCINA
                           Marek KOŁODZIEJSKI

      Priimta Briuselyje 2010 m. kovo 22 d.

            Tarybos vardu

            Pirmininkas

         M. Á. MORATINOS

      (1)  OL C 218, 2003 9 13, p. 1.

      (2)  Dar nepaskelbta OL.


title: 1998 m. balandžio 21 d. Vykdomojo komiteto Sprendimas dėl keitimosi statistiniais duomenimis apie išduotas vizas (SCH/Com-ex (98)12)

text:
Svarbus teisinis pranešimas

|

41998D0012

Oficialusis leidinys L 239 , 22/09/2000 p. 0196 - 0196

		Vykdomojo komiteto Sprendimas1998 m. balandžio 21 d.dėl keitimosi statistiniais duomenimis apie išduotas vizas(SCH/Com-ex (98)12)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 9 straipsnį,atsižvelgdamas į minėtos Konvencijos 16 straipsnį,kadangi keitimasis vietos lygmeniu statistiniais duomenimis apie išduotas ir neišduotas vizas padės įvairioms atstovybėms suvokti bendras vizų prašymų iš jų jurisdikcijoje esančių šalių tendencijas ir galimus prašymų pokyčius tarp Šengeno partnerių atstovybių;kadangi pirmiau minėta apžvalga padės vietiniam konsuliniam bendradarbiavimui tiriant stebimų tendencijų priežastis, ypač susijusias su kreipimusi dėl vizų, padaryti praktines išvadas ir prireikus parengti reikiamas rekomendacijas savo atitinkamoms nacionalinėms institucijoms;atsižvelgiant į didelę diplomatinių ir konsulinių atstovybių administracinę naštą, atsirandančią dėl to, kad kas mėnesį reikia keistis statistiniais duomenimis apie išduotas ir oficialiai neišduotas trumpalaikes vizas, kaip reikalaujama Centrinės grupės II darbo grupės pranešime SCH/II (95)50 rev. 2,kadangi, kita vertus, atsižvelgiant į tai, kad ilgalaikės vizos turėtų būti išduodamos tik išimtiniais atvejais, mėnesinis keitimasis vietos lygmens statistiniais duomenimis apie tokių vizų išdavimą turėtų ir toliau vykti kas mėnesį,NUSPRENDĖ:1. Statistiniais duomenimis apie išduotas ir oficialiai neišduotas trumpalaikes vizas, tranzitines vizas ir oro uosto tranzitines vizas keičiamasi kiekvieną metų ketvirtį.2. Nesumenkinant pareigų, kylančių iš Šengeno konvencijos 16 straipsnio ir paaiškintų Bendrųjų konsulinių instrukcijų 14 priede, pagal kurias Šengeno valstybės per 72 valandas praneša duomenis apie ilgalaikių vizų išdavimą, Šengeno diplomatinėms atstovybėms ir konsulinėms įstaigoms rimtai primenama apie jų pareigą (SCH/Com-ex decl. 4) kas mėnesį keistis statistiniais duomenimis apie ankstesnį mėnesį išduotas ilgalaikes vizas ir šiuos statistinius duomenis perduoti savo atitinkamoms centrinėms institucijoms.3. Bendrųjų konsulinių instrukcijų VIII skyrius yra atitinkamai papildomas [1].Briuselis, 1998 m. balandžio 21 d.PirmininkasJ. Vande Lanotte[1] Žr. dokumentą SCH/Com-ex (99)13.--------------------------------------------------


title: 2013 m. liepos 15 d. Tarybos sprendimas, kuriuo skiriamas Europos cheminių medžiagų agentūros Valdančiosios tarybos narys

text:
18.7.2013

               LT

               Europos Sąjungos oficialusis leidinys

               C 204/12

         TARYBOS SPRENDIMAS
   2013 m. liepos 15 d.
   kuriuo skiriamas Europos cheminių medžiagų agentūros Valdančiosios tarybos narys
   2013/C 204/06
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą (1), ypač į jo 79 straipsnį,
   kadangi:

               (1)

               Reglamente (EB) Nr. 1907/2006 numatyta, kad Taryba Europos cheminių medžiagų agentūros Valdančiosios tarybos (toliau – Valdančioji taryba) nariais turi skirti po vieną atstovą iš kiekvienos valstybės narės;

               (2)

               savo 2011 m. gegužės 17 d. sprendimu (2) Taryba paskyrė 15 Valdančiosios tarybos narių;

               (3)

               savo 2012 m. kovo 9 d. sprendimu (3) Taryba paskyrė Paulo Guilherme DA SILVA LEMOS Valdančiosios tarybos nariu;

               (4)

               Portugalijos Vyriausybė informavo Tarybą ketinanti pakeisti Portugalijos atstovą Valdančiojoje taryboje ir pateikė naujo atstovo, kuris turėtų būti paskirtas laikotarpiui iki 2015 m. gegužės 31 d., kandidatūrą,

         PRIĖMĖ ŠĮ SPRENDIMĄ:
   1 straipsnis
   Ana Teresa PINHEIRO DOS SANTOS DIOGO PEREZ (Portugalijos pilietė, gimusi 1966 m. gruodžio 3 d.) skiriama Europos cheminių medžiagų agentūros Valdančiosios tarybos nare vietoj Paulo Guilherme DA SILVA LEMOS laikotarpiui nuo 2013 m. liepos 15 d. iki 2015 m. gegužės 31 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. liepos 15 d.

            Tarybos vardu

            Pirmininkas

         V. JUKNA

      (1)  OL L 396, 2006 12 30, p. 1.

      (2)  OL C 151, 2011 5 21, p. 1.

      (3)  OL C 74, 2012 3 13, p. 7.


title: 2011/673/: 2011 m. spalio 10 d. Tarybos sprendimas dėl Europos ekonomikos ir socialinių reikalų komiteto Vokietijai atstovaujančio nario skyrimo

text:
13.10.2011

               LT

               Europos Sąjungos oficialusis leidinys

               L 268/16

         TARYBOS SPRENDIMAS
   2011 m. spalio 10 d.
   dėl Europos ekonomikos ir socialinių reikalų komiteto Vokietijai atstovaujančio nario skyrimo
   (2011/673/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Vokietijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Thomas ILKA kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. rugsėjo 20 d. Sabine HEPPERLE, Leiterin der Vertretung des DIHK bei der ES, skiriama Europos ekonomikos ir socialinių reikalų komiteto nare.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. spalio 10 d.

            Tarybos vardu

            Pirmininkas

         A. KRASZEWSKI

      (1)  OL L 251, 2010 9 25, p. 8.


title: 2004/582/EB: 2004 m. balandžio 28 d. — Taryboje posėdžiavusių valstybių narių vyriausybių atstovų sprendimas dėl ATHENA suteiktų privilegijų ir imunitetų

text:
6.8.2004

               LT

               Europos Sąjungos oficialusis leidinys

               L 261/14

         2004 m. balandžio 28 d.
   Taryboje posėdžiavusių valstybių narių vyriausybių atstovų sprendimas dėl ATHENA suteiktų privilegijų ir imunitetų
   (2004/582/EB)
   Šio akto redakcija lietuvių kalba bus paskelbta Europos Sąjungos oficialiojo leidinio specialiajame leidime, į kurį bus įtraukti iki 2004 m. gegužės 1 d. priimti institucijų ir Europos centrinio banko dokumentai. Šio leidimo pirmieji tomai bus išleisti palaipsniui nuo 2004 m. gegužės 1 d. iki 2004 m. pabaigos.


title: 2000 m. kovo 27 d. Tarybos Sprendimas dėl geresnio keitimosi informacija kovojant su suklastotais kelionės dokumentais

text:
Svarbus teisinis pranešimas

|

32000D0261

Oficialusis leidinys L 081 , 01/04/2000 p. 0001 - 0003

		Tarybos Sprendimas2000 m. kovo 27 d.dėl geresnio keitimosi informacija kovojant su suklastotais kelionės dokumentais(2000/261/TVR)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 34 straipsnio 2 dalies c punktą,atsižvelgdama į Vokietijos Federacinės Respublikos iniciatyvą [1],atsižvelgdama į Europos Parlamento nuomonę [2],kadangi:(1) Suklastotų kelionės dokumentų skaičius kelia nerimą.(2) 1998 m. gruodžio 3 d. Tarybos Bendraisiais veiksmais buvo įkurta kompiuterizuota vaizdo archyvavimo ir perdavimo sistema (FADO) [3].(3) Geresnis keitimasis informacija apie suklastotus kelionės dokumentus sudarys sąlygas apriboti dokumentų klastojimą ir tuo pačiu padės efektyviau kovoti su nusikalstamumu ir neteisėtu žmonių gabenimu.(4) Standartizuotas informacijos rinkimas palengvins ir paspartins baudžiamųjų bylų nagrinėjimą.(5) Šis sprendimas neturi įtakos valstybių narių kompetencijai, susijusiai su pasų, kelionės dokumentų, vizų ar kitų asmens tapatybę patvirtinančių dokumentų pripažinimu,NUSPRENDĖ:1 straipsnis1. Kad ateityje būtų geriau keičiamasi informacija tarp valstybių narių apie suklastotus dokumentus, naudojama sistema, pranešanti apie išaiškintus suklastotus kelionės dokumentus. Jos tikslas yra:a) lengviau išaiškinti padirbtus kelionės dokumentus tikrinimo metu irb) efektyvesnė pavogtų kelionės dokumentųpaieška, ypač atkreipiant dėmesį į kelionės dokumento serijos numerį.2. Keičiantis informacija nepateikiami asmens duomenys.2 straipsnis1. Standartinė forma, pateikta I priede pateikta, naudojama perduoti informacijai 1 straipsnyje nurodytais tikslais.2. Kiekvienos valstybės narės centrinis padalinys tiesiogiai ir neatidėliodamas pasikeičia informacija su kitų valstybių narių centriniais padaliniais. Jis taip pat informuoja Tarybos Generalinį sekretoriatą.3 straipsnis1. Siekdamos tikslo vienodai rinkti informaciją, kurios gali prireikti tolesniems baudžiamųjų bylų, susijusių su kelionės dokumentų klastojimu, nagrinėjimui, valstybės narės, kiek įmanoma naudoja II priede pateiktą klausimyną.2. Šio straipsnio 1 dalyje minėtų baudžiamųjų bylų nagrinėjimui reikalingi duomenys perduodami kitai valstybei narei, remiantis nacionaline teise ir tarptautinėmis konvencijomis.4 straipsnisŠis sprendimas įsigalioja po trijų mėnesių nuo jo paskelbimo Oficialiajame leidinyje.Priimta Briuselyje, 2000 m. kovo 27 d.Tarybos varduPrimininkasF. Gomes[1] OL C 176, 1999 6 22, p. 1.[2] Nuomonė pateikta 1999 m. lapkričio 19 d. (dar nepaskelbta Oficialiajame leidinyje).[3] OL L 333, 1998 12 9, p. 4.--------------------------------------------------I PRIEDAS+++++ TIFF +++++--------------------------------------------------II PRIEDASKLAUSIMYNASskirtas apklausti suklastotų dokumentų naudotojus ryšium su valstybių narių ad hoc informacija apie suklastotus kelionės dokumentus1. Su dokumento naudotoju susiję duomenys(reikalingi tolesniam tyrimui, šaukimui į teismą ir t. t.)Pavardė, vardas, kiti vardai/slapyvardis/pravardė, gimimo data, gimimo vieta, lytis, pilietybė, kontaktinis adresas.2. Su kelionės maršrutu susijusi informacija ir priežastis, dėl kurios buvo panaudotas suklastotas dokumentas3. Informacija susijusi su klastotoju/gamintoju/prekiautoju/organizacija3.1. Kada, kur [1] ir iš ko [2] buvo gautas suklastotas dokumentas?3.2. Kada ir kur [3] įvyko pirmasis kontaktas?3.3. Kokias sąlygas turėjote įvykdyti, kad gautumėte dokumentą?(paso nuotraukos, parašai, rankpinigiai ir t. t.)3.4. Kada, kaip ir kur [4] buvo perduotas suklastotas dokumentas?Ar buvo susitarta dėl susitikimo vietos?3.5. Kiek kainavo suklastotas dokumentas?3.6. Kada, kaip ir kur [5] buvo perduoti pinigai?3.7. Kiek dalyvavo kitų asmenų? Kas?Ar buvo įtraukti kiti žinomi asmenys? Tarpininkai? [6]3.8. Kas [7] yra klastotojas ir kur [8] buvo pagamintas suklastotas dokumentas?3.9. Ar galėtumėte gauti kitų dokumentų (klastočių?)3.10. Kas [9] dar gavo panašų suklastotą dokumentą?3.11. Kur [10] yra jūsų tikrieji dokumentai?(jeigu atiduoti kitiems asmenims, pvz. kontrabandininkui [11], nurodyti tikslius paso duomenis, įskaitant paso numerį)3.12. Ar galite pateikti kitą susijusią informaciją?[1] Jeigu tiksliai nusakote vietą, prašome nurodyti:šalį, miestą, pastatą, butą, firmą, traukinių stotį, restoraną ar kitą vietą, transporto priemonę, tikslų pavadinimą ir (arba) aprašymą.[2] Asmens duomenys, pavardė, vardas, kiti vardai/slapyvardis/pravardė, gimimo data, gimimo vieta, lytis, pilietybė ir kita svarbi informacija, pvz.: asmens apibūdinimas, apytikris amžius, ūgis, svoris, plaukų spalva, ypatingi bruožai, kalba, adresas, telefono numeriai, transporto priemonės (modelis, spalva, numeriai, ypatingos savybės).[3] Jeigu tiksliai nusakote vietą, prašome nurodyti:šalį, miestą, pastatą, butą, firmą, traukinių stotį, restoraną ar kitą vietą, transporto priemonę, tikslų pavadinimą ir (arba) aprašymą.[4] Jeigu tiksliai nusakote vietą, prašome nurodyti:šalį, miestą, pastatą, butą, firmą, traukinių stotį, restoraną ar kitą vietą, transporto priemonę, tikslų pavadinimą ir (arba) aprašymą.[5] Jeigu tiksliai nusakote vietą, prašome nurodyti:šalį, miestą, pastatą, butą, firmą, traukinių stotį, restoraną ar kitą vietą, transporto priemonę, tikslų pavadinimą ir (arba) aprašymą.[6] Asmens duomenys, pavardė, vardas, kiti vardai/slapyvardis/pravardė, gimimo data, gimimo vieta, lytis, pilietybė ir kita svarbi informacija, pvz.: asmens apibūdinimas, apytikris amžius, ūgis, svoris, plaukų spalva, ypatingi bruožai, kalba, adresas, telefono numeriai, transporto priemonės (modelis, spalva, numeriai, ypatingos savybės).[7] Asmens duomenys, pavardė, vardas, kiti vardai/slapyvardis/pravardė, gimimo data, gimimo vieta, lytis, pilietybė ir kita svarbi informacija, pvz.: asmens apibūdinimas, apytikris amžius, ūgis, svoris, plaukų spalva, ypatingi bruožai, kalba, adresas, telefono numeriai, transporto priemonės (modelis, spalva, numeriai, ypatingos savybės).[8] Jeigu tiksliai nusakote vietą, prašome nurodyti:šalį, miestą, pastatą, butą, firmą, traukinių stotį, restoraną ar kitą vietą, transporto priemonę, tikslų pavadinimą ir (arba) aprašymą.[9] Asmens duomenys, pavardė, vardas, kiti vardai/slapyvardis/pravardė, gimimo data, gimimo vieta, lytis, pilietybė ir kita svarbi informacija, pvz.: asmens apibūdinimas, apytikris amžius, ūgis, svoris, plaukų spalva, ypatingi bruožai, kalba, adresas, telefono numeriai, transporto priemonės (modelis, spalva, numeriai, ypatingos savybės).[10] Jeigu tiksliai nusakote vietą, prašome nurodyti:šalį, miestą, pastatą, butą, firmą, traukinių stotį, restoraną ar kitą vietą, transporto priemonę, tikslų pavadinimą ir (arba) aprašymą.[11] Asmens duomenys, pavardė, vardas, kiti vardai/slapyvardis/pravardė, gimimo data, gimimo vieta, lytis, pilietybė ir kita svarbi informacija, pvz.: asmens apibūdinimas, apytikris amžius, ūgis, svoris, plaukų spalva, ypatingi bruožai, kalba, adresas, telefono numeriai, transporto priemonės (modelis, spalva, numeriai, ypatingos savybės).--------------------------------------------------


title: 2012/386/ES: 2012 m. liepos 3 d. Europos centrinio banko sprendimas, kuriuo iš dalies keičiamas Sprendimas ECB/2011/25 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu (ECB/2012/12)

text:
14.7.2012

               LT

               Europos Sąjungos oficialusis leidinys

               L 186/38

         EUROPOS CENTRINIO BANKO SPRENDIMAS
   2012 m. liepos 3 d.
   kuriuo iš dalies keičiamas Sprendimas ECB/2011/25 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu
   (ECB/2012/12)
   (2012/386/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką ir 18 straipsnio 2 dalį,
   kadangi:

               (1)

               vadovaujantis Europos centrinių bankų sistemos ir Europos Centrinio Banko statuto 18 straipsnio 1 dalimi, Europos Centrinis Bankas (ECB) ir valstybių narių, kurių valiuta yra euro, nacionaliniai centriniai bankai (toliau – NCB) gali atlikti kredito operacijas su kredito įstaigomis ir kitais rinkos dalyviais skolinant lėšas užtikrinus pakankamu įkeitimu. Eurosistemos pinigų politikos operacijoms reikalingo įkaito tinkamumo kriterijai yra nustatyti 2011 m. rugsėjo 20 d. Gairių ECB/2011/14 dėl Eurosistemos pinigų politikos priemonių ir procedūrų (1) I priede;

               (2)

               ECB valdančioji taryba nusprendė, kad būtina peržiūrėti draudimo dėl glaudžių ryšių, nustatyto Gairių ECB/2011/14 I priedo 6.2.3.2 skirsnyje, taikymo išimtį Vyriausybės garantuotoms bankų obligacijoms, kurias kitos sandorių šalys išleido ir pačios naudoja kaip įkaitą;

               (3)

               išimtinėmis aplinkybėmis Eurosistemos kredito operacijose dalyvaujančioms kitoms sandorių šalims turėtų būti leista padidinti esamą Vyriausybės garantuotų bankų obligacijų nuosavo naudojimo lygį, jei gaunamas išankstinis Valdančiosios tarybos pritarimas;

               (4)

               prie prašymų Valdančiajai tarybai suteikti išankstinį pritarimą turi būti pridėtas finansavimo planas;

               (5)

               todėl reikia iš dalies pakeisti 2011 m. gruodžio 14 d. Sprendimą ECB/2011/25 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu (2),

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendime ECB/2011/25 įterpiamas šis 4b straipsnis:

      „4b straipsnis
      Vyriausybės garantuotų bankų obligacijų priėmimas
      1.   Kitos sandorių šalys, kurios išleidžia tinkamas bankų obligacijas, kurias garantuoja EEE viešojo sektoriaus subjektas, turintis teisę nustatyti mokesčius, negali pateikti tokių obligacijų arba panašių obligacijų, kurias išleido glaudžiais ryšiais susiję subjektai, kaip įkaito Eurosistemos kredito operacijoms, jei viršijama tokių obligacijų, jau pateiktų kaip įkaitas šio sprendimo įsigaliojimo dieną, nominalioji vertė.
      2.   Išimtiniais atvejais Valdančioji taryba gali nuspręsti dėl 1 dalyje nustatyto reikalavimo išimčių. Prie prašymo nustatyti išimtį turi būti pridėtas finansavimo planas.“

   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Frankfurte prie Maino 2012 m. liepos 3 d.

            ECB Pirmininkas

         Mario DRAGHI

      (1)  OL L 331, 2011 12 14, p. 1.

      (2)  OL L 341, 2011 12 22, p. 65.


title: 2015 m. gegužės 7 d. Tarybos sprendimas (ES) 2015/1389 dėl Protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Moldovos Respublikos bendrosios aviacijos erdvės susitarimas, pasirašymo Sąjungos bei jos valstybių narių vardu ir laikino taikymo

text:
14.8.2015

               LT

               Europos Sąjungos oficialusis leidinys

               L 215/1

         TARYBOS SPRENDIMAS (ES) 2015/1389
   2015 m. gegužės 7 d.
   dėl Protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Moldovos Respublikos bendrosios aviacijos erdvės susitarimas, pasirašymo Sąjungos bei jos valstybių narių vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
   atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,
   atsižvelgdama į Europos Komisijos pasiūlymą,
   kadangi:

               (1)

               2012 m. rugsėjo 14 d. Taryba įgaliojo Komisiją Sąjungos, jos valstybių narių ir Kroatijos Respublikos vardu pradėti derybas dėl Protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Moldovos Respublikos bendrosios aviacijos erdvės susitarimas (1) (toliau – Protokolas), sudarymo;

               (2)

               2014 m. rugsėjo 16 d. tos derybos sėkmingai baigtos;

               (3)

               Protokolas turėtų būti pasirašytas Sąjungos ir jos valstybių narių vardu su sąlyga, kad jis bus sudarytas vėliau;

               (4)

               Protokolas turėtų būti taikomas laikinai,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos bei jos valstybių narių vardu pasirašyti Protokolą, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Moldovos Respublikos bendrosios aviacijos erdvės susitarimas, su sąlyga, kad minėtas Protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos ir valstybių narių vardu pasirašyti Protokolą.
   3 straipsnis
   Remiantis Protokolo 3 straipsnio 2 dalimi, jis taikomas laikinai nuo tada, kai jį pasirašo Šalys (2), iki tol, kol jis įsigalios.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gegužės 7 d.

            Tarybos vardu

            Pirmininkas

         E. RINKĒVIČS

      (1)  Susitarimo tekstas paskelbtas OL L 292, 2012 10 20, p. 3.

      (2)  Datą, nuo kurios Protokolas bus laikinai taikomas, Europos Sąjungos oficialiajame leidinyje paskelbs Tarybos Generalinis sekretoriatas.


title: 2009 m. gruodžio 14 d. Komisijos sprendimas, iš dalies keisti Sprendimą 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse (pranešta dokumentu Nr. C(2009) 9909) (Tekstas svarbus EEE)

text:
15.12.2009

               LT

               Europos Sąjungos oficialusis leidinys

               L 328/76

      KOMISIJOS SPRENDIMAS

   2009 m. gruodžio 14 d.
   iš dalies keisti Sprendimą 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse
   (pranešta dokumentu Nr. C(2009) 9909)
   (Tekstas svarbus EEE)
   (2009/952/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:

               (1)

               Komisijos sprendime 2008/855/EB (3) nustatytos tam tikros klasikinio kiaulių maro kontrolės priemonės, taikomos to sprendimo priede nurodytose valstybėse narėse arba jų regionuose.

               (2)

               Sprendimo 2008/855/EB 7 straipsnyje nustatyta, kad šviežios kiaulienos iš to sprendimo priedo III dalyje išvardytose zonose esančių ūkių, iš šviežios kiaulienos pagamintų arba savo sudėtyje šviežios kiaulienos turinčių mėsos pusgaminių ir mėsos produktų siuntos neturi būti vežamos iš atitinkamų valstybių narių, kurioms priklauso minėtos zonos, į kitas valstybes nares.

               (3)

               Sprendimas 2008/855/EB taikomas iki 2009 m. gruodžio 31 d. Atsižvelgiant į dėl ligos susiklosčiusią padėtį tam tikrose Bulgarijos, Vokietijos, Prancūzijos, Vengrijos ir Slovakijos zonose, tikslinga pratęsti to sprendimo taikymo laikotarpį iki 2011 m. gruodžio 31 d.

               (4)

               Siekiant neleisti klasikiniam kiaulių marui plisti iš Rumunijos į kitas valstybes nares, 2006 m. lapkričio 14 d. priimtas Komisijos sprendimas 2006/779/EB dėl pereinamojo laikotarpio gyvūnų sveikatos kontrolės priemonių, susijusių su klasikiniu kiaulių maru Rumunijoje (4). Minėtas sprendimas taikomas iki 2009 m. gruodžio 31 d.

               (5)

               Rumunija pateikė Komisijai informaciją, patvirtinančią, kad dėl klasikinio kiaulių maro susiklosčiusi padėtis šioje valstybėje narėje labai pagerėjo. Tačiau atsižvelgiant į turimus duomenis, Rumunijoje turėtų būti toliau taikomos papildomos su klasikiniu kiaulių maru susijusios gyvūnų sveikatos kontrolės priemonės. Todėl tikslinga Rumuniją įtraukti į Sprendimo 2008/855/EB priedo III dalį. Rumunijos įtraukimas į Sprendimo 2008/855/EB priedo III dalį turėtų būti persvarstytas atsižvelgiant į Sąjungos tikrinimo, kuris bus atliktas per pirmąjį 2010 m. pusmetį, rezultatus.

               (6)

               Siekiant užtikrinti šviežios kiaulienos, iš jos pagamintų arba savo sudėtyje šviežios kiaulienos turinčių mėsos pusgaminių ir mėsos produktų, įvežamų į Sprendimo 2008/855/EB priedo III dalyje išvardytas zonas iš toje dalyje neišvardytų zonų, saugą, būtina, kad įmones, kurios gamina, sandėliuoja ir perdirba tokius produktus, patvirtintų kompetentinga įstaiga ir apie jas būtų pranešta Komisijai. Be to, tokia mėsa, mėsos produktai ar pusgaminiai turėtų būti gaminami, sandėliuojami ir perdirbami atskirai nuo kitų produktų, kurie pagaminti iš kiaulienos, tiekiamos iš ūkių, esančių to sprendimo priedo III dalyje išvardytose zonose, arba kurių sudėtyje yra tokios kiaulienos.

               (7)

               Siekiant užtikrinti šviežios kiaulienos, iš jos pagamintų arba savo sudėtyje šviežios kiaulienos turinčių mėsos pusgaminių ir mėsos produktų, įvežamų į Sprendimo 2008/855/EB priedo III dalyje išvardytas zonas iš toje dalyje neišvardytų zonų, atsekamumą, mėsa, mėsos produktai ir pusgaminiai turėtų būti atitinkamai pažymėti. Todėl šviežia kiauliena turėtų būti žymima sveikumo ženklu, nustatytu 2004 m. balandžio 29 d. Europos Parlamento ir Tarybos reglamento (EB) Nr. 854/2004, nustatančio specialiąsias gyvūninės kilmės produktų, skirtų vartoti žmonėms, oficialios kontrolės taisykles (5), I priedo I skirsnio III skyriuje. Mėsos pusgaminiai ir mėsos produktai, kurių sudėtyje yra tokios kiaulienos, turėtų būti žymimi identifikavimo ženklu, nustatytu 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (6), II priedo I skirsnyje.

               (8)

               Todėl Sprendimas 2008/855/EB turėtų būti atitinkamai iš dalies pakeistas.

               (9)

               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimas 2008/855/EB iš dalies keičiamas taip:

               1.

               Įterpiamas šis 8a straipsnis:
               „8a straipsnis
               Šviežios kiaulienos, iš jos pagamintų arba savo sudėtyje šviežios kiaulienos turinčių mėsos pusgaminių ir mėsos produktų vežimas iš priedo III dalyje neišvardytų zonų į kitas valstybes nares
               1.   Atitinkamos valstybės narės, kurių zonos išvardytos priedo III dalyje, gali leisti į kitas valstybes nares vežti šviežią kiaulieną iš priedo III dalyje neišvardytose zonose esančių ūkių, iš šviežios kiaulienos pagamintų arba savo sudėtyje šviežios kiaulienos turinčių mėsos pusgaminius ir mėsos produktus, jeigu mėsa, mėsos pusgaminiai ir mėsos produktai gaminami, sandėliuojami ir perdirbami įmonėse:

                           a)

                           kurias šiuo tikslu patvirtino kompetentinga įstaiga ir apie kurias pranešta Komisijai;

                           b)

                           kuriose produktai gaminami, sandėliuojami ir perdirbami atskirai nuo kitų produktų, kurie pagaminti iš kiaulienos, tiekiamos iš ūkių, esančių to sprendimo priedo III dalyje išvardytose zonose.

                     2.   1 dalyje nurodyta šviežia kiauliena žymima kaip nustatyta Reglamento (EB) Nr. 854/2004 I priedo I skirsnio III skyriuje.
               1 dalyje nurodyti mėsos pusgaminiai ir mėsos produktai žymimi kaip nustatyta Reglamento (EB) Nr. 853/2004 II priedo I skirsnyje.“

               2.

               15 straipsnyje data „2009 m. gruodžio 31 d.“ keičiama data „2011 m. gruodžio 31 d.“

               3.

               Į priedo III dalį įterpiamas šis įrašas:
               „Rumunija

               Visa Rumunijos teritorija.“

         2 straipsnis
   1 straipsnio 3 punktas taikomas nuo 2010 m. sausio 1 d.
   3 straipsnis
   Šis sprendimas skirtas valstybėms narėms.

      Priimta Briuselyje 2009 m. gruodžio 14 d.

            Komisijos vardu

         Androulla VASSILIOU

            Komisijos narė

      (1)  OL L 395, 1989 12 30, p. 13.

      (2)  OL L 224, 1990 8 18, p. 29.

      (3)  OL L 302, 2008 11 13, p. 19.

      (4)  OL L 314, 2006 11 15, p. 48.

      (5)  OL L 139, 2004 4 30, p. 206.

      (6)  OL L 139, 2004 4 30, p. 55.


title: 2009 m. lapkričio 30 d. Tarybos sprendimas 2009/935/TVR, kuriuo nustatomas trečiųjų valstybių ir organizacijų, su kuriomis Europolas sudaro susitarimus, sąrašas

text:
11.12.2009

               LT

               Europos Sąjungos oficialusis leidinys

               L 325/12

      TARYBOS SPRENDIMAS 2009/935/TVR
   2009 m. lapkričio 30 d.
   kuriuo nustatomas trečiųjų valstybių ir organizacijų, su kuriomis Europolas sudaro susitarimus, sąrašas
   EUROPOS SĄJUNGOS TARYBA,
   atsižvelgdama į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (1) (toliau – Sprendimas dėl Europolo), visų pirma į jo 26 straipsnio 1 dalies a punktą,
   atsižvelgdama į 2009 m. lapkričio 30 d. Tarybos sprendimą 2009/934/TVR dėl įgyvendinimo taisyklių, reglamentuojančių Europolo santykius su partneriais, įskaitant keitimąsi asmens duomenimis ir įslaptinta informacija, priėmimo (2), visų pirma į jo 5 ir 6 straipsnius,
   atsižvelgdama į Europos Parlamento nuomonę,
   kadangi:

               (1)

               Sprendimo dėl Europolo 23 straipsnio 1 dalyje nurodytų trečiųjų valstybių ir organizacijų, su kuriomis Europolas sudaro susitarimus, sąrašą nustato Taryba kvalifikuota balsų dauguma, pasikonsultavusi su Europos Parlamentu.

               (2)

               Tą sąrašą parengia valdyba.

               (3)

               Pageidautina numatyti procedūrą, nustatančią, kaip į trečiųjų valstybių ir organizacijų, su kuriomis Europolas sudaro susitarimus, sąrašą gali būti įtraukiamos papildomos trečiosios valstybės ir organizacijos,

         NUSPRENDĖ:
   1 straipsnis
   1.   Pagal Sprendimo dėl Europolo 23 straipsnio 2 dalį Europolas sudaro susitarimus su į šio sprendimo priede pateiktą sąrašą įtrauktomis trečiosiomis valstybėmis ir organizacijomis. Europolas gali inicijuoti susitarimo sudarymo procedūrą iš karto, kai tik trečioji valstybė ar organizacija įtraukiama į tą sąrašą. Europolas siekia sudaryti bendradarbiavimo susitarimą su tomis trečiosiomis valstybėmis ir organizacijomis, kuriuo būtų sudarytos sąlygos keistis asmens duomenimis, išskyrus atvejus, kai valdyba nusprendžia kitaip.
   2.   Atsižvelgdamas į savo operatyvinius poreikius ir turimus žmogiškuosius bei finansinius išteklius Europolas nusprendžia su kuriomis į sąrašą įtrauktomis trečiosiomis valstybėmis ir organizacijomis bendradarbiavimo susitarimus sudaryti pirmiau. Valdyba gali pateikti direktoriui kitų nurodymų dėl derybų dėl konkretaus susitarimo, kuriuos ji mano esant reikalingais.
   3.   Direktorius reguliariai informuoja valdybą apie vykstančių derybų su trečiosiomis šalimis eigą ir kas šešis mėnesius pateikia pažangos ataskaitą.
   2 straipsnis
   1.   Valdybos narys ar Europolo darbuotojas gali pasiūlyti įtraukti į sąrašą naują trečiąją valstybę ar organizaciją. Teikdami tokį pasiūlymą jie nurodo operatyvinį poreikį sudaryti bendradarbiavimo susitarimą su ta trečiąja valstybe ar organizacija.
   2.   Valdyba nusprendžia, ar siūlyti Tarybai į sąrašą įtraukti tą trečiąją valstybę ar organizaciją.
   3.   Sprendimą dėl trečiosios valstybės ar organizacijos įtraukimo į sąrašą Taryba priima iš dalies pakeisdama šio sprendimo priedą.
   3 straipsnis
   Šis sprendimas įsigalioja 2010 m. sausio 1 d.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

      (1)  OL L 121, 2009 5 15, p. 37.

      (2)  Žr. šio Oficialiojo leidinio p. 6.

      PRIEDAS
      Trečiųjų valstybių ir organizacijų, su kuriomis Europolas sudaro susitarimus, sąrašas:

                  1.

                  Trečiosios valstybės (pagal abėcėlę):

                              —

                              Albanija

                              —

                              Australija

                              —

                              Bolivija

                              —

                              Bosnija ir Hercegovina

                              —

                              Buvusioji Jugoslavijos Respublika Makedonija

                              —

                              Indija

                              —

                              Islandija

                              —

                              Izraelis

                              —

                              Jungtinės Amerikos Valstijos

                              —

                              Juodkalnija

                              —

                              Kanada

                              —

                              Kinija

                              —

                              Kolumbija

                              —

                              Kroatija

                              —

                              Lichtenšteinas

                              —

                              Marokas

                              —

                              Moldova

                              —

                              Monakas

                              —

                              Norvegija

                              —

                              Peru

                              —

                              Rusija

                              —

                              Serbija

                              —

                              Šveicarija

                              —

                              Turkija

                              —

                              Ukraina

                  2.

                  Organizacijos (pagal abėcėlę):

                              —

                              ICPO-Interpolas

                              —

                              Jungtinių Tautų Kovos su narkotikais ir nusikalstamumu biuras (UNODC)

                              —

                              Pasaulio muitinių organizacija


title: 2004 m. lapkričio 29 d. Tarybos sprendimas dėl Euratomo tiekimo agentūros patariamojo komiteto nario skyrimo

text:
9.12.2004

               LT

               Europos Sąjungos oficialusis leidinys

               C 305/2

      TARYBOS SPRENDIMAS

   2004 m. lapkričio 29 d.
   dėl Euratomo tiekimo agentūros patariamojo komiteto nario skyrimo
   (2004/C 305/02)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 54 straipsnio antrąją ir trečiąją pastraipas,
   atsižvelgdama į Euratomo tiekimo agentūros statuto (1) su paskutiniais pakeitimais, padarytais 1995 m. sausio 1 d. Sprendimu 95/1/EB, Euratomas, EAPB (2), X straipsnį,
   atsižvelgdama į 2003 m. rugsėjo 22 d. Tarybos sprendimą dėl Euratomo tiekimo agentūros patariamojo komiteto narių skyrimo (3),
   atsižvelgdama į Komisijos nuomonę,
   kadangi:

               (1)

               dėl Serge GAS atsistatydinimo, apie kurį Tarybai buvo pranešta 2004 m. gegužės 19 d., tapo laisva pirmiau minėto Komiteto nario vieta.

               (2)

               Todėl ši laisva vieta turėtų būti užimta.

               (3)

               Prancūzijos Vyriausybė pasiūlė kandidatūrą 2004 m. gegužės 19 d.,

         NUSPRENDĖ:
   Vienintelis straipsnis
   Jeanne MARCUCCI skiriama Euratomo tiekimo agentūros patariamojo komiteto nare likusiam Komiteto kadencijos laikui iki 2005 m. kovo 28 d.

      Priimta Briuselyje, 2004 m. lapkričio 29 d.

            Tarybos vardu

            Pirmininkas

         L. J. BRINKHORST

      (1)  OL 27, 1958 12 6, p. 534/58.

      (2)  OL L 1, 1995 1 1, p. 1.

      (3)  OL C 232, 2003 9 27, p. 1.


title: 2009/441/EB: 2009 m. gegužės 25 d. Tarybos sprendimas dėl Regionų komiteto Italijai atstovaujančio nario skyrimo

text:
11.6.2009

               LT

               Europos Sąjungos oficialusis leidinys

               L 148/17

      TARYBOS SPRENDIMAS

   2009 m. gegužės 25 d.
   dėl Regionų komiteto Italijai atstovaujančio nario skyrimo
   (2009/441/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus Renato SORU įgaliojimams tapo laisva Regionų komiteto nario vieta,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d., Regionų komiteto nariu skiriamas:
   Ugo CAPPELLACCI, Presidente della Regione Sardegna.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2009 m. gegužės 25 d.

            Tarybos vardu

            Pirmininkas

         J. ŠEBESTA

      (1)  OL L 56, 2006 2 25, p. 75.


title: 1993 m. gruodžio 13 d. Tarybos sprendimas dėl Susitarimo tarp Europos bendrijos ir Norvegijos Karalystės dėl tam tikro nuostatų žemės ūkio srityje sudarymo pasikeičiant raštais

text:
Svarbus teisinis pranešimas

|

31993D0737

Oficialusis leidinys L 346 , 31/12/1993 p. 0017 - 0017

		Tarybos sprendimas1993 m. gruodžio 13 d.dėl Susitarimo tarp Europos bendrijos ir Norvegijos Karalystės dėl tam tikro nuostatų žemės ūkio srityje sudarymo pasikeičiant raštais(93/737/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ir jos 113 straipsnį bei 228 straipsnio 3 dalies pirmąją pastraipą,atsižvelgdama į Komisijos pasiūlymą,atsižvelgdama į Europos Parlamento pasiūlymą [1],kadangi derybų dėl Europos ekonominės erdvės (EEE) metu pavyko susitarti dėl Susitarimo, sudaromo pasikeičiant raštais, dėl tam tikrų žemės ūkio srities nuostatų sudarymo tarp Europos bendrijos ir Norvegijos Karalystės;kadangi šis susitarimas yra derybų dėl EEE rezultatų dalis ir esminis susitarimo dėl EEE elementas, kurį turi patvirtinti Bendrija;kadangi šis susitarimas turėtų būti priimtas,NUSPRENDĖ:1 straipsnisBendrijos vardu priimamas Susitarimas, sudaromas pasikeičiant raštais, tarp Europos bendrijos ir Norvegijos Karalystės dėl tam tikrų žemės ūkio srities nuostatų.Susitarimo tekstas pridedamas prie 1993 m. kovo 15 d. Tarybos sprendimo 93/239/EEB dėl susitarimų, sudaromų pasikeičiant raštais, tarp Europos ekonominės bendrijos iš vienos pusės ir Austrijos Respublikos, Suomijos Respublikos, Islandijos Respublikos, Norvegijos Karalystės ir Švedijos Karalystės iš kitos pusės laikinai taikyti susitarimus dėl tam tikrų nuostatų žemės ūkio srityje, pirmiau minėtų šalių pasirašytų Oporte 1992 m. gegužės 2 d. [2].2 straipsnisTarybos pirmininkas paskelbia pranešimą, kad Bendrija priima susitarimą [3].Priimta Briuselyje, 1993 m. gruodžio 13 d.Tarybos varduPirmininkasPh. Maystadt[1] OL C 305, 1992 11 23, p. 61.[2] OL L 109, 1993 5 1, p. 1.[3] OL L 346, 1993 12 31, p. 35.--------------------------------------------------


title: 2014/698/ES: 2014 m. rugsėjo 25 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Graikijos paraiška „EGF/2014/001 EL/Nutriart“ )

text:
8.10.2014

               LT

               Europos Sąjungos oficialusis leidinys

               L 292/16

         EUROPOS PARLAMENTO IR TARYBOS SPRENDIMAS
   2014 m. rugsėjo 25 d.
   dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Graikijos paraiška „EGF/2014/001 EL/Nutriart“)

      (2014/698/ES)

   EUROPOS PARLAMENTAS IR EUROPOS SĄJUNGOS TARYBA
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (2), ypač į jo 12 straipsnį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (3), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, dėl besitęsiančios pasaulinės finansų ir ekonomikos krizės, kaip nurodyta Reglamente (EB) Nr. 546/2009 (4), arba dėl naujos pasaulinės finansų ir ekonomikos krizės ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 12 straipsnyje;

               (3)

               2014 m. vasario 5 d. Graikija pateikė paraišką mobilizuoti EGF lėšas dėl darbuotojų atleidimo iš įmonės „Nutriart S.A“ ir 25 tiekimo ir tolesnės gamybos grandies įmonių („AR.ZIGAS & SIA“ ir 24 savarankiškai dirbantys asmenys, kurie buvo priklausomi nuo pagrindinės įmonės ir nutraukė veiklą) ir ją papildė išsamesne informacija, kaip nustatyta Reglamento (ES) Nr. 1309/2013 8 straipsnio 3 dalyje. Ši paraiška atitinka reikalavimus, taikomus siekiant nustatyti EGF finansinės paramos sumą, kaip nustatyta Reglamento (ES) Nr. 1309/2013 13 straipsnyje;

               (4)

               remdamasi Reglamento (ES) Nr. 1309/2013 6 straipsnio 2 dalimi, Graikija nusprendė iš EGF bendrai finansuojamas prie individualių poreikių pritaikytas paslaugas taip pat teikti NEET jaunimui;

               (5)

               todėl iš EGF turėtų būti mobilizuota 6 096 000 EUR suma finansinei paramai pagal Graikijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 6 096 000 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2014 m. rugsėjo 25 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         S. GOZI

      (1)  OL L 347, 2013 12 20, p. 855.

      (2)  OL L 347, 2013 12 20, p. 884.

      (3)  OL C 373, 2013 12 20, p. 1.

      (4)  2009 m. birželio 18 d. Europos Parlamento ir Tarybos reglamentas (EB) Nr. 546/2009, iš dalies keičiantis Reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (OL L 167, 2009 6 29, p. 26).


title: 2017 m. gegužės 29 d. Tarybos sprendimas (ES) 2017/1792 dėl Europos Sąjungos ir Jungtinių Amerikos Valstijų dvišalio susitarimo dėl prudencinių draudimo ir perdraudimo priemonių pasirašymo Sąjungos vardu ir laikino taikymo

text:
6.10.2017

               LT

               Europos Sąjungos oficialusis leidinys

               L 258/1

         TARYBOS SPRENDIMAS (ES) 2017/1792
   2017 m. gegužės 29 d.
   dėl Europos Sąjungos ir Jungtinių Amerikos Valstijų dvišalio susitarimo dėl prudencinių draudimo ir perdraudimo priemonių pasirašymo Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2015 m. balandžio 21 d. Taryba įgaliojo Komisiją pradėti derybas su Jungtinėmis Amerikos Valstijomis dėl susitarimo dėl perdraudimo. Derybos sėkmingai baigtos 2017 m. sausio 12 d. pagrindiniams derybininkams pasikeičiant laiškais;

               (2)

               Europos Sąjungos ir Jungtinių Amerikos Valstijų dvišalis susitarimas dėl prudencinių draudimo ir perdraudimo priemonių (toliau – Susitarimas) turėtų būti pasirašytas;

               (3)

               siekiant sudaryti sąlygas pagal Susitarimą įsteigti jungtinį komitetą, kuris bus Sąjungos ir Jungtinių Amerikos Valstijų keitimosi informacija apie Susitarimo tinkamą įgyvendinimą forumas, taip pat siekiant sudaryti sąlygas priežiūros institucijoms Sąjungoje įgyvendinti suderintą grupių priežiūros praktiką, kuri jau yra galima pagal dabartinę tos srities Sąjungos teisinę sistemą, Susitarimo 4 ir 7 straipsniai turėtų būti laikinai taikomi, kol bus užbaigtos Susitarimo sudarymui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Jungtinių Amerikos Valstijų dvišalį susitarimą dėl prudencinių draudimo ir perdraudimo priemonių, su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Susitarimo 4 ir 7 straipsniai laikinai taikomi pagal Susitarimo 9 ir 10 straipsnius (1), kol bus užbaigtos Susitarimo sudarymui būtinos procedūros.
   4 straipsnis
   Komisija, išklausiusi Tarybos darbo grupės dėl finansinių paslaugų nuomones, atstovauja Sąjungą Susitarimo 7 straipsnyje numatytame Jungtiniame komitete, ir prireikus, tačiau bent kartą per metus, praneša tai darbo grupei apie pažangą, pasiektą įgyvendinant Susitarimą.
   5 straipsnis
   Visas pozicijas, kurios turi būti išreikštos Sąjungos vardu, pagal Sutartis priima Taryba, kaip numatyta Europos Sąjungos sutarties 16 straipsnio 1 dalyje arba Sutarties dėl Europos Sąjungos veikimo 218 straipsnio 9 dalyje.
   6 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gegužės 29 d.

            Tarybos vardu

            Pirmininkas

         C. CARDONA

      (1)  Datą, nuo kurios Susitarimas bus laikinai taikomas, Europos Sąjungos oficialiajame leidinyje paskelbs Tarybos generalinis sekretoriatas.